Лідзкае піва

«Лідзкае піва» — беларускі бровар, разьмешчаны ў Лідзе. Заснаваны ў 1876 годзе. На лістапад 2008 году бровар выпускае 12,9% ад выпуску ўсяго беларускага піва. Вытворчасьць На 2018 год ААТ «Лідзкае піва» вырабляла 7 відаў безалькагольных напояў: пітную ваду «Аўра», у тым ліку сярэднегазаваную, з крыніцы глыбінёй 280 мэтраў, што мела павышанае ўтрыманьне крэмну; 3 гатункі «Лідзкага квасу» ў бутэльках — летні, хлебны і цёмны; 5 гатункаў энэргетычных напояў «Дынаміт» з кафэінам, таўрынам і вітамінамі РР, В6 і В12 — арыгінальны, «зялёны», моцны, «чорны» і «чырвоны»; 6 гатункаў прахаладжальных напояў «Усе вітаміны» на аснове сокаў бяз штучных фарбавальнікаў і араматызатараў — «Вішня», «Лімон і мята», «Мультыфрукт», «Пэрсік», «Цытрус» і «Чарніцы»; безалькагольнае Лідзкае піва «Нулёвачка»; 4 гатункі функцыянальных напояў «Вітамінэрал» зь вітамінамі і мінэраламі, распрацаваныя ў эстонскім прадпрыемстве «Альбэрт Лё-Кок» (Тарту) — ізатонік, для душэўнай дужасьці, жывасьці і раўнавагі; 6 гатункаў газаваных напояў ад амэрыканскай кампаніі «Пэпсі» (Гарысан, штат Нью-Ёрк) — «Адрэналін Раш» (бел. Адрэналінавы сьпех), «Мірында», «Пэпсі», «Пэпсі Блэк» (бел. Чорнае Пэпсі), «Пэпсі Ўайлд Чэры» (бел. Пэпсі зь дзікай вішняй) і «7 Ап» (бел. Пад’ём а 7-й). Таксама ААТ «Лідзкае піва» выпускала 3 віды алькагольных напояў: 12 гатункаў піва — «Аксамінае», «Вечар у Бруге», «Клясычнае», «Лідзкае», «Пільснэр», «Портэр», «Прэміюм», «Пшанічнае», «Радлер Лайм і Мята», «Радлер Лімон» і «Стары замак»; 4 гатункі сыдру — грушавы, «Рэвень», сьлівовы і яблычны; 6 гатункаў алькагольных кактэйляў ад эстонскага бровара «Альбэрт Лё-Кок» — «Б'янка» (бел. Белы), «Касмапо́літэн», «Куба лібрэ» (бел. Вольная Куба), «Маргарыта», «Махіта» і «Тэкіла Санрайз» (бел. Тэкілавы сьвітанак). Уласьнікі 3 кастрычніка 2008 году фінская OLVI набыла кантрольны пакет акцыяў у ААТ «Лідзкае піва». Кошт пакета ў 51% склаў каля 16 млн даляраў. Астатнія 49% застануцца ва ўласнасьці працаўнікоў прадпрыемства. У фінскай кампаніі ўжо ёсьць прадпрыемствы ў Эстоніі, Латвіі і Летуве. Па словах генэральнага дырэктара ААТ «Лідзкае піва» Ўладзімера Юфа, фундатар набыў дадэмісію акцыяў падчас адчыненай падпіскі. Аб’ём другой эмісіі акцыяў, якую выкупіў фундатар, склаў Br23 млрд 746 млн 184 тыс. Да адчыненай падпіскі прапаноўваліся 38 549 простых імянных акцыяў. Фундатар купіў акцыі ААТ «Лідзкае піва» па кошце Br886,975 тыс. за акцыю (на 44% больш наміналу) пры намінале адной акцыі Br616 тыс. У выніку дадэмісіі памер статутнага фонду ААТ вырас да Br46 млрд 560 млн 976 тыс. Кампанія Olvi Oyj працуе з 1878 г, займаецца ў асноўным вытворчасьцю, дыстрыбуцыяй і продажам піва (асноўныя брэнды піва OLVI і Sandels), сокаў і энэргетычных напояў пад маркай TEHO, мінэральнай вады (Olvi KevytOlo і Olvi Vichy), алькагольных напояў пад маркай A.Le Coq і Olvi Lonkero, безалькагольных напояў A.Le Coq і Olvi Lonkero. Гісторыя Бровар пабудаваны ў 1876 годзе бацькам і сынамі Пупко. Да моманту нацыяналізацыі прамысловых прадпрыемстваў даваў 135 дал. У 1935 годзе ўсталяваная першая 16-ражковая машына. Падчас Вялікай Айчыннай вайны часткова разбураны, адноўлены ў 1944 годзе. У 1950 годзе Лідзкі піўзавод стаў выпускаць квас у бочках і пляшках. У 1970 годзе на заводзе пачалі вырабляць безалькагольны напой «Байкал» з прыроднымі этэрнымі алеямі і аддушкамі духмяных траваў. У 1992 годзе Лідзкі піўзавод стаў арэндным прадпрыемствам. З 1994 году — ЗАТ «Лідзкі піўзавод». На чэрвень 1997 году гадавая магутнасьць — 3 000 000 дал. Прадукцыя: піва, безалькагольныя і вінныя напоі. У 1998 годзе ўведзены ў эксплюатацыю цэх па разьліваньні піва ў кегі. Дзейсныя ўчасткі: соладовенны, варачны, брадзільна-лягерны, цэхі разьліваньня піва і безалькагольных напояў. У 2000 г. — у ААТ «Лідзкае піва». У 2004 г. завод мінуў рэканструкцыю. 26 лістапада 2015 году ААТ «Лідзкае піва» паабяцала «разгледзець пытаньне аб зьяўленьні беларускай мовы ў прасоўваньні» сваіх вырабаў у сувязі з атрыманьнем «за некалькі дзён ... шэрагу лістоў з прапановамі выкарыстоўваць беларускую мову ў камунікацыі». 24 студзеня 2017 году абноўлены вэб-сайт ААТ «Лідзкае піва» займеў беларускамоўную вэрсію ў якасьці асноўнай. Былыя гатункі піва Крыніцы Вонкавыя спасылкі Кантакты // ААТ «Лідзкае піва», 2018 г. Праверана 4 чэрвеня 2018 г.